hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu id en hu id hu hu hu hu en hu ru hu hu et hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu
Belakták az Egészségházat | Nyírkarász Önkormányzatának weboldala
Március első hetében teljesen benépesül az új egészségügyi komplexum. Dr. Pántlik Lóránt már hétfőtől, Dr. Karászi Zsolt pedig csütörtöktől rendel.
A gyógyítás, orvoslás története nagyjából egyidős az emberiség történetével, Nyírkarász község lakosai számára viszont az emlékek csupán az 1960-as évekre nyúlnak vissza.
Az idősek még talán emlékeznek azokra az időkre, amikor a háziorvos a Kossuth Lajos utca egyik házának melléképületében, nevezetesen egy istállóból kialakított helyiségben gyógyította a betegeket, vagy, hogy a csecsemő tanácsadás a Fő utca egyik félig összedőlt, több helyen megtámasztott romos épületében várta a kismamákat. De legalább működött ilyen szolgáltatás a községben, hiszen például fogorvos nem volt még abban a korban.
Később, sok utánajárás eredményeként épülhetett fel csak a régi helyén a mostanáig üzemelő orvosi rendelő, míg a szocializmusból maradt Pártház a védőnői szolgálatnak és a fogorvosnak adott helyet. Az orvosok ezzel a lépéssel modernebb körülmények között folytathatták munkájukat.
Akkor még nem is gondoltuk volna, hogy 2010-ben már egy teljesen új Egészségházban dolgozhatnak, amelyről büszkén állíthatjuk, hogy megfelel minden követelménynek és elvárásnak, hiszen jelentősen javult ez által az ellátás színvonala és a munkahelyi körülmények!
Háziorvos: Dr. Pántlik Lóránt
Fog- és szájbetegségek szakorvosa: Dr. Karászi Zsolt András
Fog- és szájbetegségek szakorvosa: Dr. Körmendi József
Kedd: 7.30- 13.30 h
Csüt.: 13- 19 h
Gyermekorvos: Dr. Veres Erzsébet
Fogadó óra: minden nap 8-16 h
Önálló védőnői tanácsadás: Hétfő 8-10 h
Általános tanácsadás: Kedd 10-12 h
Szülész, nőgyógyász rendelési idő: Hétfő 13-15 h (4 hetente)
Gyermekorvos rendelési idő: Szerda 10-12 h (4 hetente)
« Sérelmek a pszichiátrián
Köszöntötték az időseket »